C 61/6
RO
Jurnalul Oficial al Uniunii Europene
4.2.2022
8. subliniază că ambiția Pactului verde european de a face din Europa primul continent neutru din punct de vedere climatic până în 2050 implică integrarea, pe plan intern, a criteriilor de sustenabilitate în toate politicile UE, stabilind totodată ritmul la nivel mondial; subliniază că Pactul verde european și inițiativele Pactelor verzi locale și regionale ar trebui să fie instrumente de realizare a obiectivelor Acordului de la Paris, de punere în aplicare deplină a Agendei 2030 a ONU și a ODD și de realizare a unei contribuții ambițioase a UE la cadrul global pentru biodiversitate post-2020, asupra căruia se va decide cu ocazia COP15 la CBD a ONU (2).
În același timp cu realizarea neutralității climatice, Pactul verde european ar trebui să fie viabil din punct de vedere economic și să nu impună sarcini și costuri împovărătoare consumatorilor și întreprinderilor; 9. este ferm convins că COP26 a CCONUSC reprezintă o oportunitate de a privi în perspectivă și de a pregăti terenul pentru o agendă globală ambițioasă pentru 2050, care să completeze abordarea ODD adoptată în cadrul Acordului de la Paris.
Întrucât Pactul verde european ia deja în considerare legăturile sistemice cu multe domenii de politică relevante, dacă este pus în aplicare în mod corespunzător, acesta ar putea inspira și constitui motivația pentru un Pact verde global; 10.
invită părțile la CCONUSC să introducă în normele privind evaluarea situației la nivel mondial obligația părților de a consulta și de a implica autoritățile locale și regionale în faza de elaborare a contribuției lor; în special, invită părțile să implice nivelul subnațional în revizuirea contribuțiilor lor stabilite la nivel național (CSN), prin instituirea unui dialog național structurat, înainte de reuniunile COP; 11. subliniază că este important ca UE să conducă negocierile la nivel mondial, având în vedere politica sa ambițioasă și favorabilă incluziunii în domeniul climei și, prin urmare, recunoaște Legea europeană a climei ca un semnal și un angajament incontestabil, care plasează Uniunea Europeană în avangarda acțiunilor în domeniul climei.
În acest sens, îndeamnă, totodată, ca ambițiile în materie de climă să nu îndepărteze și mai mult cetățenii, afectând grav bugetele gospodăriilor lor – multe dintre acestea fiind afectate substanțial de pandemia de COVID-19.
Cetățenii și întreprinderile mici nu ar trebui să fie nevoiți să suporte cheltuielile legate de pachetele ambițioase de politici; 12. evidențiază, în acest context, faptul că numeroase regiuni europene au declarat deja starea de urgență climatică înainte ca aceasta să fie declarată de Parlamentul European, introducând deja propriile legi ambițioase în domeniul climatic; are, prin urmare, convingerea că experiențele lor ar trebui să fie mai vizibile în contextul diplomației climatice globale; 13.
solicită o adaptare și punere în aplicare mai rapidă a misiunilor UE privind adaptarea la schimbările climatice și orașele neutre din punctul de vedere al impactului asupra climei și a altor misiuni relevante, cum ar fi cele privind solul, sănătatea și oceanele, odată ce acestea sunt aprobate; solicită ALR să își pregătească propriile strategii de adaptare la schimbările climatice și de atenuare a acestora, pentru a spori protecția și reziliența comunităților locale și a habitatelor naturale (3); 14.
deși sprijină pe deplin ambiția cadrului UE privind clima, solicită acțiuni concrete pentru a sprijini aceste obiective, prin care să se garanteze că nicio regiune sau cetățean nu este lăsat în urmă.
Este nevoie de o atenție deosebită și de un sprijin specific sporit în cazul regiunilor carbonifere, al regiunilor cu emisii ridicate de dioxid de carbon, al regiunilor mai puțin dezvoltate și al insulelor; 15.
salută lansarea Conferinței privind viitorul Europei și solicită ca Pactul verde european să fie un subiect central, deoarece schimbările climatice, tranziția justă și dezvoltarea durabilă au un impact direct asupra economiei, sănătății publice și bunăstării cetățenilor UE; consideră că, în acest cadru, Pactul climatic european poate juca un rol esențial și poate deveni o bună practică care să fie reprodusă la nivel mondial; 16. este pregătit să organizeze, împreună cu Comisia Europeană, Parlamentul European și alte organizații relevante, o serie de dialoguri cu cetățenii și o zi tematică privind politicile climatice locale, pentru a prezenta valoarea adăugată a Pactului verde european, precum și diferite inițiative locale.
În același timp, își reiterează apelul adresat membrilor CoR de a conduce prin puterea exemplului și de a promova COP locale și regionale; 17.
invită toate părțile la CCONUSC, în cooperare cu guvernele subnaționale și actorii nestatali, să contribuie în mod constructiv la procesul care va preceda COP26, printre altele, prin promovarea organismelor consultative locale, a convențiilor cetățenești, a COP locale și regionale, precum și a instituțiilor semiformale, cum ar fi consiliile locale și regionale și parlamentele tinerilor;
(2) (3)
Cea de a 15-a reuniune a Conferinței părților la Convenția privind diversitatea biologică.
COR-2021-01903, Avizul CoR pe tema „Construirea unei Europe reziliente la schimbările climatice – Noua strategie a UE privind adaptarea la schimbările climatice”.